ശ്രീകോവിൽ

ഹിന്ദു ആരാധനാലയത്തിലെ (ക്ഷേത്രം) പൂജാ വിഗ്രഹം (പ്രതിഷ്ഠ / മൂർത്തി) പ്രതിഷ്ടിച്ചിരിക്കുന്ന സ്ഥലമാണ് ശ്രീകോവിൽ അഥവാ ഗർഭഗൃഹം. ക്ഷേത്രത്തിന്റെ ഏറ്റവും പ്രധാന ഭാഗവും ഇതാണ്. കേരളാ-ദ്രാവിഢ വാസ്തുവിദ്യയിൽ പ്രധാനമായി മൂന്നു രൂപത്തിൽ ശ്രീകോവിൽ കാണാം. 1. വട്ടശ്രീകോവിൽ (വൃത്താകൃതി), 2. കുക്കുടാകൃതി (ചതുരാകൃതി), 3.ഗജപൃഷ്ഠാകൃതി (പുറകുവശം ആനയുടെ പുറകുവശം പോലെ). മഹാക്ഷേത്രങ്ങളിൽ ശ്രീകോവിലിനു ഉൾഭിത്തി കാണാറുണ്ട്. ഈ ഉൾഭിത്തിയ്ക്കു ഇള്ളിലുള്ള ഗർഭഗൃഹത്തിലാണ് ആരാധനാമൂർത്തിയുടെ വിഗ്രഹം പ്രതിഷ്ഠിക്കുന്നത്. ഈ ഉൾഭിത്തിക്കും ശ്രീകോവിലിന്റെ പുറത്തെ ഭിത്തിക്കും ഇടയിലുള്ള ഭാഗത്തെ അന്തരാളം എന്നു പറയുന്നു. അന്തരാളത്തിൽ സാധാരണയായി ഉപദേവതകളെ പ്രതിഷ്ഠിക്കാറുണ്ട്. ശ്രീകോവിലിൽ പൂജാരിമാർ മാത്രമെ സാധാരണയായി പ്രവേശിക്കാറുള്ളു.

 ചിത്രങ്ങൾ 

അവലംബം

വർഗ്ഗം:വാസ്തുകലാശൈലികൾ
വർഗ്ഗം:ക്ഷേത്രം